als_Latn dik_Latn sag_Latn
Presidenti i Republikës, Bujar Nishani, vizitoi sot fshatin Drashovicë,në Vlorë, ku mori pjesë në veprimtarinë përkujtimore kushtuar epopesë së luftërave të Drashovicës për liri e pavarësi si dhe vendosi një kurorë me lule në Monumentin kushtuar epokave historike që i dhanë lavdi kësaj krahine.
Presidenti i Republikës vlerësoi fshatin Drashovicë me Dekoratën “Nderi i Kombit”, “Për kontributin e shquar në luftërat për çlirim kombëtar, që kulmojnë me Shpalljen e Pavarësisë, në Luftën e Vlorës (1920), si dhe betejën heroike të vitit 1943 kundër pushtuesve nazifashistë”.
“Në këtë histori të lavdishme, Drashovica, si portë e Labërisë, ia ka dalë të mbledhë rreth flamurit kombëtar të gjithë bijtë e saj pa dallim bindjesh e idesh, duke u bërë kështu simbol i unitetit e atdhetarisë për Vlorën dhe krejt vendin”. Ai vlerësoi Mulla Xhafer Drashovicës (pas vdekjes) me Dekoratën “Nderi i Kombit“ me motivacionin “Si atdhetar i shquar dhe një nga figurat emblematike të Pavarësisë së Shqipërisë dhe arsimit tonë kombëtar”.
Në fjalën e mbajtur me këtë rast, kreu i shtetit u shpreh i emocionuar dhe i privilegjuar që nga Drashovica me emër dhe histori të lavdishme të përshëndes dhe përcjell urimet më të përzemërta për “73-vjetorin e Luftës së Shtatorit 1943”.
“Të bashkuar për çështjet kombëtare dhe të mos harrojmë” , ky ka qenë dhe do të mbetet deri në ditën time të fundit në zyrë si President i Republikës si motoja e qëndrimeve të mija. Të bashkuar, sepse kështu kemi fituar gjithmonë. Të mos harrojmë, sepse vetëm përmes kësaj kemi qenë të motivuar dhe shpresëplotë për të shkuar përpara. Por, dëshiroj ta përsëris edhe sot këtu nga Drashovica heroike dhe midis këtyre njerëzve të mençur e të urtë e të nderuar, se e kemi detyrim që të mos i harrojmë, por të përulemi me mirënjohje emër për emër ndaj atyre që kanë bërë sakrifica sublime “, tha në përfundim të fjalës Presidenti Nishani.
als_Latn als_Latn als_Latn als_Latn als_Latn